24.7.2023
FI
Euroopan unionin virallinen lehti
L 185/9
(12)
Väline on yhdenmukainen unionin olemassa olevien yhteistoiminnallisten puolustukseen liittyvien aloitteiden kanssa, kuten Euroopan puolustusrahaston, ehdotetun EDIRPAn sekä Euroopan rauhanrahaston aloitteiden kanssa, ja sillä luodaan synergioita muiden unionin ohjelmien kanssa.
Väline on täysin yhdenmukainen strategisen kompassin tavoitetason kanssa.
(13)
Euroopan parlamentin ja neuvoston asetusta (EU, Euratom) 2018/1046 (3), jäljempänä ’varainhoitoasetus’, olisi sovellettava välineeseen, jollei toisin säädetä.
(14)
Varainhoitoasetuksen 193 artiklan 2 kohdan mukaisesti avustusta voidaan myöntää jo aloitettuun toimeen, jos hakija voi osoittaa, että toimi oli aloitettava ennen avustussopimuksen allekirjoittamista.
Ennen avustushakemuksen jättämispäivää aiheutuneet kustannukset eivät kuitenkaan ole avustuskelpoisia, paitsi asianmukaisesti perustelluissa poikkeustapauksissa.
Jotta voidaan ottaa huomioon neuvoston 20 päivänä maaliskuuta 2023 esittämä kehotus nopeuttaa kyseeseen tulevien puolustustuotteiden toimittamista, rahoituspäätöksessä olisi oltava mahdollista vahvistaa rahoitusosuuksia sellaisten toimien osalta, jotka kattavat kyseisestä päivästä alkavan ajanjakson.
(15)
Tässä asetuksessa vahvistetaan välineen koko keston ajaksi rahoituspuitteet, joita Euroopan parlamentin ja neuvoston on määrä pitää talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönot­ tamiseksi 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen (4) 18 kohdan mukaisesti ensisijaisena rahoitusohjeena vuosittaisessa talousarviomenettelyssä.
(16)
Euroopan parlamentin ja neuvoston asetuksen (EU) 2021/1060 (5) 73 artiklan 4 kohdassa säädettyjä mahdollisuuksia voitaisiin soveltaa edellyttäen, että hanke on kyseisessä asetuksessa vahvistettujen sääntöjen sekä Euroopan parlamentin ja neuvoston asetuksessa (EU) 2021/1058 (6) vahvistetun Euroopan aluekehitysrahaston ja asetuksessa (EU) 2021/1057 (7) vahvistetun Euroopan sosiaalirahasto plussan soveltamisalan mukainen.
Asetuksen (EU) 2021/1060 24 artiklan mukaisesti komission on arvioitava jäsenvaltion toimittamat muutetut ohjelmat ja esitettävä huomautuksia kahden kuukauden kuluessa muutetun ohjelman toimittamisesta.
Tilanteen kiireellisyyden vuoksi komission olisi pyrittävä saattamaan muutettujen kansallisten ohjelmien arviointi päätökseen ilman aiheetonta viivytystä.
(17)
Ehdottaessaan muutettuja tai uusia elpymis- ja palautumissuunnitelmia Euroopan parlamentin ja neuvoston asetuksen (EU) 2021/241 (8) 21 artiklan mukaisesti jäsenvaltioiden olisi voitava ehdottaa toimenpiteitä, joilla edistetään myös välineen tavoitteita, neuvoston päätöksessä (EU, Euratom) 2020/2053 (9), neuvoston asetuksessa (EU) 2020/2094 (10) ja asetuksessa (EU) 2021/241 vahvistettujen tarkoitusten ja vaatimusten mukaisesti.
Tätä varten
(3) Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).
(4) EUVL L 433 I, 22.12.2020, s. 28.
(5) Euroopan parlamentin ja neuvoston asetus (EU) 2021/1060, annettu 24 päivänä kesäkuuta 2021, Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljely­ rahastoa koskevista yhteisistä säännöksistä ja varainhoitosäännöistä sekä turvapaikka-, maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä (EUVL L 231, 30.6.2021, s. 159).
(6) Euroopan parlamentin ja neuvoston asetus (EU) 2021/1058, annettu 24 päivänä kesäkuuta 2021, Euroopan aluekehitysrahastosta ja koheesiorahastosta (EUVL L 231, 30.6.2021, s. 60).
(7) Euroopan parlamentin ja neuvoston asetus (EU) 2021/1057, annettu 24 päivänä kesäkuuta 2021, Euroopan sosiaalirahasto plussan (ESR+) perustamisesta ja asetuksen (EU) N:o 1296/2013 kumoamisesta (EUVL L 231, 30.6.2021, s. 21).
(8) Euroopan parlamentin ja neuvoston asetus (EU) 2021/241, annettu 12 päivänä helmikuuta 2021, elpymis- ja palautumistukivälineen perustamisesta (EUVL L 57, 18.2.2021, s. 17).
(9) Neuvoston päätös (EU, Euratom) 2020/2053, annettu 14 päivänä joulukuuta 2020, Euroopan unionin omien varojen järjestelmästä ja päätöksen 2014/335/EU, Euratom kumoamisesta (EUVL L 424, 15.12.2020, s. 1).
(10) Neuvoston asetus (EU) 2020/2094, annettu 14 päivänä joulukuuta 2020, Euroopan unionin elpymisvälineen perustamisesta covid19-kriisin jälkeisen elpymisen tukemiseksi (EUVL L 433 I, 22.12.2020, s. 23).